《水西驿值雪初晴以公事留者数日》
明代·卢龙云

雪夜孤舟傍水西，凝寒犹自恋衣绨。云开野色看逾净，石出江光望不迷。

祇以吏情淹客棹，几能公暇对诗奚。乾坤大有阳和气，次第堪收入品题。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。